গতকাল রোববার সকালে গোদাগাড়ী পৌর এলাকার সারাংপুর গ্রামের পাশ থেকে লাশটি উদ্ধার করা হয়। পুলিশ ও স্থানীয় সূত্রে জানা যায়, সকালে নদীর পাড়ে একটি লাশ ভাসতে দেখলে স্থানীয় লোকজন থানায় খবর দেয়। পরে পুলিশ ঘটনাস্থল থেকে লাশটি উদ্ধার করে ময়নাতদন্তের জন্য রাজশাহী মেডিকেল কলেজ হাসপাতালে মর্গে পাঠানো হয়েছে। গোদাগাড়ী মডেল থানার পুলিশ জানায়, স্থানীয় লোকজন লাশটি সনাক্ত করতে পারেনি। ধারণা করা হচ্ছে লাশটি পদ্মা নদী হয়ে ভেসে এখানে আসে। লাশের পরিচয় না পাওয়া গেলে আঞ্জুমান মফিদুল ইসলামের মাধ্যমে দাফন করা হবে। এ ঘটনায় থানায় একটি অপমৃত্যু মামলা দায়ের করা হয়েছে।